CELEX: C2004/118/52
Language: el
Date: 2004-04-30 00:00:00
Title: Διάταξη του Δικαστηρίου (τμήμα μείζονος συνθέσεως), της 12ης Μαρτίου 2004, στην υπόθεση C-54/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Austroplant-Arzneimittel GmbH κατά Αυστριακής Δημοκρατίας («Προδικαστική παραπομπή — Άρθρο 104, παράγραφος 5, του Κανονισμού Διαδικασίας — Αίτημα προς το εθνικό δικαστήριο περί παροχής διευκρινίσεων — Απαράδεκτο της αιτήσεως προς έκδοση προδικαστικής αποφάσεως»)

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/29
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τμήμα μείζονος συνθέσεως)
   της 12ης Μαρτίου 2004
   στην υπόθεση C-54/03 (αίτηση του Landesgericht für Zivilrechtssachen Wien για την έκδοση προδικαστικής αποφάσεως): Austroplant-Arzneimittel GmbH κατά Αυστριακής Δημοκρατίας (1)
   
   («Προδικαστική παραπομπή - Άρθρο 104, παράγραφος 5, του Κανονισμού Διαδικασίας - Αίτημα προς το εθνικό δικαστήριο περί παροχής διευκρινίσεων - Απαράδεκτο της αιτήσεως προς έκδοση προδικαστικής αποφάσεως»)
   (2004/C 118/52)
   Γλώσσα διαδικασίας: η γερμανική
   Στην υπόθεση C-54/03, με αντικείμενο αίτηση του Landesgericht für Zivilrechtssachen Wien (Αυστρία) προς το Δικαστήριο, κατ' εφαρμογήν του άρθρου 234 ΕΚ, με την οποία ζητήθηκε, στο πλαίσιο της διαφοράς που εκκρεμεί ενώπιον του αιτούντος δικαστηρίου μεταξύ Austroplant-Arzneimittel GmbH και Αυστριακής Δημοκρατίας, η έκδοση προδικαστικής αποφάσεως ως προς την ερμηνεία της οδηγίας 89/105/ΕΟΚ του Συμβουλίου, της 21ης Δεκεμβρίου 1988, σχετικά με τη διαφάνεια των μέτρων που ρυθμίζουν τον καθορισμό των τιμών των φαρμάκων για ανθρώπινη χρήση και τη κάλυψη του κόστους των στα πλαίσια των εθνικών ασφαλιστικών συστημάτων υγείας (ΕΕ L 40, σ. 8), το Δικαστήριο (τμήμα μείζονος συνθέσεως), συγκείμενο από τους Β. Σκουρή, Πρόεδρο, P. Jann, C. W. A.Timmermans, C. Gulmann, J. N. Cunha Rodrigues και A. Rosas, προέδρους τμημάτων, R. Schintgen, F. Macken, N. Colneric, S. von Bahr και R. Silva de Lapuerta (εισηγητή), δικαστές, εξέδωσε στις 12 Μαρτίου 2004 διάταξη με το ακόλουθο διατακτικό:
   Η υποβληθείσα με διάταξη της 29ης Ιανουαρίου 2003 αίτηση του Landesgericht für Zivilrechtssachen Wien προς έκδοση προδικαστικής αποφάσεως είναι προδήλως απαράδεκτη.
   
      (1)  EE C 112 της 10.5.2003.